1649.

Godina **1649** (**[[rimski brojevi|MDCXLIX]]**) bila je redovna godina koja počinje u petak po gregorijanskom kalendaru odn. redovna godina koja počinje u ponedjeljak po 10 dana zaostajućem julijanskom kalendaru.

## Događaji
### Januar/Siječanj &ndash; Mart/Ožujak
* 2. 1. (23. 12. 1648. po j.k.) -  Bogdan Hmeljnicki ušao u Kijev - začetak Kozačkog hetmanata (Hetmanština, zvanično Zaporoška Vojska).
* 14. 1. - Hrvatski sabor u Varaždinu, ban Nikola VII. Zrinski uveden u bansku čast.
* januar - Kandijski rat: Crnogorci napadaju Bar pomažući mletačko iskrcavanje (Leonardo Foscolo) koje nije uspjelo; brdska plemena se nisu pojavila.
* 1. 2. - Papa potvrdio zagrebačkog biskupa Petra Petretića.
* 9. 2. (30. 1. po j.k.) - Kralj Čarls I pogubljen tri dana nakon što je osuđen za izdaju - monarhijski Engleski interregnum traje do 1660.
* 15. 2. (5. 1. po j.k.) - Čarls II Stjuart priznat u Škotskoj.
* 22. 2. - Mogulsko-safavidski rat (1649-53): persijski šah Abbas II zauzeo Kandahar.
* februar - Mlečani sa Nikšićanima, Riđanima i Drobnjacima zauzeli Risan;
** u ovo vreme Nikšićani uzeli Grahovo a Kuči Medun. Foskolo odlazi sa flotom iz Crne Gore. Crnogorci i Brđani sklapaju plemenski savez.
* 11. 3. - Rueilski mir okončava prvu Frondu u Parizu.
* mart - Morlaci od Trogira i Splita prešli Cetinu da bi prihvatili harambašu Iliju Nakića, ali naleteli na Turke i izgubili 200 ljudi; Turci nakon toga opustošili Polaču kod Knina.

### April/Travanj &ndash; Jun/Lipanj
* 21. 4. - Marylandski akt o toleranciji za trinitarne hrišćane.
* 12. 5. - Kandijski rat: Giacomo da Riva uspešniji u pomorskoj bici protiv kapudan-paše Voinok Ahmeda kod Stare Fokeje.
* 27. 5. - Razbijena pobuna Levellera u engleskoj Armiji novog uzora.
* 29. 5. (19. 5. po j.k.) -  Engleski Krnji parlament proglasio *[[Commonwealth (republika)|Commonwealth]]* (republiku).
* jun, početkom - Livanjski Turci upali u šibenski kraj, ubili 70 morlaka i odveli 300 žena i dece - morlaci ubrzo uzvraćaju upadom u Bosnu.

### Jul/Srpanj &ndash; Septembar/Rujan
* 1. 7. - Žitvatoročki mir iz 1606. između Habsburga i Osmanlija obnovljen na 22 godine, s tim što Habsburzi više ne daju godišnji danak.
* srpanj - U Šibeniku se pojavila kuga koja je odnela većinu stanovnika; hara i u ostatku Dalmacije do početka iduće godine, izaziva i veliku glad.
* jul - Beg Filipović zapalio Nin, odbijen od Klisa; sledi nekoliko meseci zatišja zbog kuge.
* 19. 7. - Dioba Nikole i Petra Zrinskog: Nikola dobio Međimurje sa Čakov­cem i Strigovom, Vrbovec i Rakovec u križ. županiji, Zrinsku kuću u Beču, te Zrinske posjede u Ugarskoj. Petar dobio Gorski kotar s Bro­dom na Kupi, Primorje s Bakrom, Hreljinom, Grobnikom i Kralje­vicom, imanje Božjakovinu, te Ozalj, Ribnik i Švarču kod Karlovca.
* 29. 7. - Jak zemljotres u Tokiju.
* leto - Harambaša Petar Kulišić pleni turska i dubrovačka sela.
* 10. 8. - Grbljani, Mainjani i Pobori se pod mletačkim vođstvom ulogorili na Cetinju, pridružili im se mnogi Crnogorci, ne i spahija Martin koji je prebegao Turcima.
* 25. 8. - Počinje Cromwellovo osvajanje Irske (1649-53).
* 28. 8. - Skadarski sandžakbeg Jusufbegović napao mletački logor u Lješkopolju blizu Morače i razbio ih - Mlečani će se povući iz Crne Gore (u Kotor) a Turci će primiriti Crnogorce i Brđane, sem Bjelopavlića.
* 2. 9. - Rat za Castro okončan uništenjem tog grada od strane papskih snaga.
* 21. 9. - Okončana Opsada Droghede - Englezi masakrirali irski garnizon.

### Oktobar/Listopad &ndash; Decembar/Prosinac
* oktobar - Turci upali u Ravne kotare i ubili 70 morlaka - ovi će odgovoriti napadima na Bihać i Livno.
* 21. 10. - Pohara Wexforda: Cromwellove snage masakrirale irske vojnike i civile.
* studeni, koncem - Kako bi kaznio bosanske Turke, Petar Zrinski zapalio tri sela kod Izačića i Klokoča i uzeo 2.100 grla stoke; kod crkve u Rakovici porazio zapovjednika Krupe delibašu Badankovića (Badančevića?).

### Kroz godinu
* 1646-49 - Moguće vreme nastanka "Hasanaginice".
* Gavrilo Trojičanin iz Pljevalja zapisao da Turci čine "veliku bedu" svojim podanicima i "svakog dana" uzimaju danke (vojnici Ali-age).
* U Hrvatskoj se pojavilo mnogo razbojnika nakon povratka vojnika iz Tridesetogodišnjeg rata.
* Uveden "dvorski agent" (*agens aulicus*) koji je na habsburškom dvoru zadužen za poslove Hrvatske (razmišlja se o izjednačavanju Ugarske i Hrvatske sa austrijskim zemljama).
* Obnovljena zabrana trgovine preko luka Bakar i Bakarac, proširena na platno, bakar, željezo i mjed.
* Jakov Mikalja započeo tiskanje djela *Blago jezika slovinskoga illi slovnik u komu izgovarajuse rjeci slovinske Latinski i Diacki*.
* U Rusiji donesena kodifikacija zakona Sobornoje uloženije - konsolidovano kmetstvo.
* U Engleskoj se okupili "Kopači" (*Diggers*).
* Otto von Guericke pronašao klipnu pumpu.
* Descartesov traktat "Strasti duše".

## Rođenja

* 23. 7. - Giovanni Francesco Albani, papa Klement XI. († 1721)

## Smrti

* 9. 2. - Karlo I., kralj Engleske, Škotske i Irske (* 1600)
* 16. 3. - Jean de Brébeuf, jezuitski misionar i svetac (* 1593)
* 26. 3. - John Winthrop, puritanac, kolonijalac u Americi (* 1587/8)
* 30. 6. - Simon Vouet, slikar (* 1590)
* 3. 7. - Tomo Mikulić, kraljevski personal
* avgust - Sofu Mehmed-paša, bivši veliki vezir

## Reference

;Literatura
* Rudolf Horvat, *[https://hr.wikisource.org/wiki/Povijest_Hrvatske_I._%28R._Horvat%29/Ban_Nikola_Zrinski_mladji Ban Nikola Zrinski mladji]* (hr Wikisource)
* Kenneth Meyer Setton. *[http://books.google.com/books?id=XN51y209fR8C Venice, Austria, and the Turks in the Seventeenth Century]*. American Philosophical Society; 1991. .
* *Historija naroda Jugoslavije II*, Školska knjiga Zagreb, 1959
* *Istorija srpskog naroda*, Treća knjiga, prvi tom, Srbi pod tuđinskom vlašću 1537-1699, SKZ Beograd 1993,